OpenLLM-France/wikimedia huggingface dataset:
# Múscul depressor del llavi inferior

El múscul depressor del llavi inferior (musculus depressor labii inferioris) o múscul quadrat del mentó, és un múscul de la cara. Es troba a la barbeta, per sota i, per dins, del múscul depressor de l'angle de la boca. És un múscul parell, de forma quadrilàtera, que va des del maxil·lar inferior al llavi inferior.
S'insereix per sota, en el terç intern de la línia obliqua externa del maxil·lar inferior, immediatament per sota del depressor de l'angle de la boca. Al revés del triangular, que es dirigeix cap amunt i a fora, aquest va cap amunt i endins, entrecreuant-se parcialment en la línia mitjana amb el del costat oposat i, finalment, s'insereix per dalt en la pell del llavi inferior.
En el seu origen, el múscul mentonià queda cobert pel depressor de l'angle de la boca; tota la resta del múscul s'estén per sota la pell. Les vores interns dels dos músculs quadrats circumscriuen un espai triangular, en el qual formen una eminència amb el mentonià. La seva vora inferior, en part, es continua amb el cutani del coll.
És innervat pels ramificacions mentonianes de la branca cervicofacial del nervi facial.
El depressor del llavi inferior doblega el llavi inferior cap a fora, i al mateix temps el dirigeix cap avall i enfora; per aquest motiu, alguns anatomistes el designen amb el nom de múscul depressor del llavi inferior.

## Imatges

* Animació. Posició del múscul depressor del llavi inferior (en vermell).
* Mandíbula. Vista lateral de la superfície exterior.

## Notes

* ↑ El Diccionari enciclopèdic de medicina considera el múscul depressor del llavi inferior com a sinonímia complementària del quadrat del mentó. El TERMCAT, a l'inrevés, el proposa com a denominació principal. Vegeu TERMCAT, Centre de Terminologia. Diccionari d'anatomia. Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X

## Referències

* 1 2 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 20 gener 2014].
    Aquest article incorpora text de l'edició de l'Anatomia de Gray en domini públic.

## Enllaços externs

* LUC dli
* Depressor+labii+inferioris+muscle al Diccionari d'eMedicine
# Alba de Tormes

Alba de Tormes és un municipi de la província de Salamanca, a la comunitat autònoma de Castella i Lleó. Limita al N amb Garcihernández, a l'E amb Aldeaseca de Alba,al SE amb Navales, al S amb Encinas de Arriba, al SO amb Martinamor, i a l'O amb Terradillos.

## Vegeu també

* Ducat d'Alba de Tormes
* Santa Isabel d'Alba de Tormes
* Sepulcre de Juan de Vargas

## Enllaços externs

* Enllaç a Wikisalamanca Arxivat 2008-10-16 a Wayback Machine.
# Maniquí pitnegre

El maniquí pitnegre (Lonchura teerinki) és un ocell de la família dels estríldids (Estrildidae).

## Hàbitat i distribució

Habita praderies de les muntanyes de l'oest de Nova Guinea.

## Referències

* ↑ «Maniquí pitnegre». Cercaterm. TERMCAT, Centre de Terminologia. Rev. 20/01/2022(català)
# Patrick Femerling

Patrick Oliver Femerling (Hamburg, Alemanya, 4 de març de 1975) és un exjugador i entrenador professional de bàsquet alemany. Amb 2,15 metres d'alçada i 116 kg ocupava la posició de pivot.
Es va formar en l'equip de la Universitat de Washington, on va jugar tres anys competint en la Lliga Universitària dels Estats Units. Com que no va ser escollit en els draft de l'NBA va tornar a Alemanya i va fitxar per l'ALBA Berlín, amb el qual va guanyar una copa i dues lligues alemanyes. Posteriorment va jugar dues temporades a l'Olympiakos, amb el qual va guanyar la Copa de Grècia. L'any 2002 va fitxar pel FC Barcelona, entrenat per Svetislav Pešić, que havia estat el seu entrenador a l'ALBA Berlin. Al conjunt català hi va guanyar dos Lligues ACB, una Copa i una Eurolliga.
El 2004 va tornar a Grècia i fitxà pel Panathinaikos BC d'Atenes, amb el qual va guanyar la Lliga grega de la temporada 2004-2005.

## Trajectòria

* Düsseldorf (categories inferiors)
* 1995-1998: Universitat de Washington (NCAA, Estats Units)
* 1998-2000: Alba Berlín (Alemanya)
* 2000-2002: Olympiakos (Grècia)
* 2002-2004: FC Barcelona (Espanya)
* 2004-2006: Panathinaikos BC (Grècia)
* 2006-2007: Caja San Fernando (Espanya)
* 2007-2008: ALBA Berlin (Alemanya)
* 2008-2009: Antalya Büyükşehir Belediyesi (Turquia)
* 2009-2011: ALBA Berlin (Alemanya)

## Palmarès
### Títols internacionals de selecció

* 1 medalla de bronze en el Campionat mundial de bàsquet d'indianàpolis el 2002.

### Títols internacionals de club

* 1 Eurolliga: 2002-2003, amb el FC Barcelona.

### Títols nacionals de club

* 2 Lligues ACB: 2003, 2004, amb el FC Barcelona.
* 1 Copa del Rei de Bàsquet: 2002-2003, amb el FC Barcelona.
* 3 Lligues d'Alemanya: 1999, 2000 i 2008, amb l'ALBA Berlín.
* 1 Copa d'Alemanya: 1998-1999, amb l'ALBA Berlín.
* 2 Lligues de bàsquet de Grècia: 2004-05 i 2005-06, amb el Panathinaikos BC.
* 2 Copes de Grècia: 2001-2002 i 2004-2005, amb l'Olympiakos Pireo i amb el Panathinaikos BC.

## Enllaços externs

* Fitxa en ACB.COM Arxivat 2011-05-21 a Wayback Machine.
# Can Planes (Palau-solità i Plegamans)

Can Planes és una masia de Palau-solità i Plegamans (Vallès Occidental) inclosa a l'Inventari del Patrimoni Arquitectònic de Catalunya.

## Descripció

És una masia de planta rectangular de dos pisos i golfes. Teulada de dues vessants i carener perpendicular a la façana principal. La façana principal té finestres rectangulars de diferents mides. Sobre la porta principal hi ha un balcó i una inscripció amb la data 1784 i el nom de Miquel Vila. Té un pati i un petit garatge. La casa té un molí de vent força malmès i construccions annexes.

## Referències

* ↑ «Can Planes». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
# South Bay Lakers

South Bay Lakers és un equip professional de basquetbol que juga a la D-League. Los Angeles Lakers el fundà l'any 2006, i es convertí en el primer equip de l'NBA que fou propietari d'un club de l'NBDL. Fins al 2017 és coneixia com Los Angeles D-Fenders.

## Resultats de cada any

Llegenda: V = Victòries, D = Derrotes, % = % de victòries
| Temporada | V | D | % | Playoffs | Resultats |
| Los Angeles D-Fenders ||||||
| 2006-07 | 23 | 27 | .460 | | |
| 2007-08 | 32 | 16 | .667 | Guanyà la primera ronda Perdé les semifinals | Los Angeles 102, Colorado 95 Idaho 97, Los Angeles 90 |
| 2008-09 | 19 | 31 | .380 | | |
| 2009-10 | 0 | 0 | .000 | | |
| Total | 74 | 74 | .500 | | |

## Enllaços externs

* Web oficial de Los Angeles D-Fenders
# Múscul de l'úvula

El múscul de l'úvula (musculus uvulae), múscul palatostafilí o múscul àzig de l'úvula (musculus azygos uvulae), és un múscul del paladar tou. Sorgeix de l'espina nasal posterior dels ossos palatins i de l'aponeurosi palatina. Descendeix per inserir-se en l'úvula i quan s'activa, la mou i li dona forma. Està innervat per la branca faríngia del nervi vague a través del plexe faringi.

## Imatges

* Os palatí esquerre. Cara posterior, ampliada.
* Base del crani. Superfície inferior.

## Notes

* ↑ El Diccionari enciclopèdic de medicina i el TERMCAT consideren la denominació "múscul de l'úvula" com a principal. El "múscul palatostafilí" és una sinonímia complementària. El "múscul àzig de l'úvula" no apareix al TermCat però si a la Terminologia Anatomica (musculus azygos uvulae). Vegeu també TERMCAT, Centre de Terminologia. Diccionari d'anatomia. Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X
* ↑ Vegeu també l'entrada àzig del DIEC DIEC: Que no forma part d'un parell. Múscul àzig de l'úvula. Venes àzigues.

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 27 gener 2014].
    Aquest article incorpora text de l'edició de l'Anatomia de Gray en domini públic.

## Enllaços externs

* LUC mu
# Alba de Yeltes

Alba de Yeltes és un municipi de la província de Salamanca a la comunitat autònoma de Castella i Lleó. Limita al Nord amb Castraz, a l'Est amb Aldehuela de Yeltes, al Sud amb Dios le Guarde, al Sud-oest amb Tenebrón, a l'Oest amb Bocacara (municipi de Ciudad Rodrigo) i al Nord-oest amb Sancti-Spíritus.

## Demografia

Evolució demogràfica :
| 1991 | 1996 | 2001 | 2004 |
| 321 | 308 | 258 | 253 |

## Enllaços externs

* Enllaç a Wikisalamanca Arxivat 2008-11-21 a Wayback Machine.
# Solace (cràter)

Solace és un cràter d'impacte en el planeta Venus de 5,3 km de diàmetre. Porta el nom d'un antropònim llatí, i el seu nom va ser aprovat per la Unió Astronòmica Internacional el 2000.

## Referències

* ↑ «Solace». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# La Bruyère

«La Bruyère» té aquests significats:
* Bèlgica: La Bruyère (Bèlgica) a la província de Namur (Valònia)
* França: La Bruyère (Alt Saona) a l'Alt Saona
* França: Saint-Pierre-la-Bruyère a l'Orne
# Pic Audoubert

El Pic Audoubert és una muntanya de 3.045 m d'altitud, amb una prominència de 15 m, que es troba al massís de Perdiguero, entre la província d'Osca (Aragó) i el departament de l'Alta Garona (França).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Semir, Ramon de. Posets - Perdiguero, Esc. 1:25.000. 1a edició. Granollers: Editorial Alpina, 1977 (E-25). ISBN 84-7011-038-1. Arxivat 2019-05-01 a Wayback Machine.
# Can Planiol

Can Planiol és una obra amb element historicistes i eclèctics de Sant Pol de Mar (Maresme) inclosa a l'Inventari del Patrimoni Arquitectònic de Catalunya.

## Descripció

Edifici que destaca pel seu estil, format per una barreja d'elements que el fan diferenciador. Consta de planta baixa i dos pisos. A la planta baixa hi ha la porta d'entrada i una finestra, al primer pis un balcó gran que agafa les tres obertures que hi ha, i al segon pis dues finestres. La façana acaba amb un ràfec gran molt decorat. Tota la façana està decorada amb rajoles de colors, sobre tot blaves. A la planta baixa les rajoles ocupen tota l'amplada, però als pisos no.

## Referències

* ↑ «Can Planiol». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# South Apopka

South Apopka és una concentració de població designada pel cens dels Estats Units a l'estat de Florida. Segons el cens del 2000 tenia 5.800 habitants.

## Demografia

Segons el cens del 2000, South Apopka tenia 5.800 habitants, 1.763 habitatges, i 1.338 famílies. La densitat de població era de 814,3 habitants/km².
Dels 1.763 habitatges en un 36,1% hi vivien nens de menys de 18 anys, en un 37,4% hi vivien parelles casades, en un 31,5% dones solteres, i en un 24,1% no eren unitats familiars. En el 18,2% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,28 i el nombre mitjà de persones que vivien en cada família era de 3,7.
Per edats la població es repartia de la següent manera: un 34,9% tenia menys de 18 anys, un 10,4% entre 18 i 24, un 26,8% entre 25 i 44, un 18,8% de 45 a 60 i un 9,1% 65 anys o més.
L'edat mediana era de 29 anys. Per cada 100 dones de 18 o més anys hi havia 84,2 homes.
La renda mediana per habitatge era de 25.563 $ i la renda mediana per família de 29.750 $. Els homes tenien una renda mediana de 21.757 $ mentre que les dones 18.567 $. La renda per capita de la població era de 10.864 $. Entorn del 26,8% de les famílies i el 34,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Apopka». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- South Apopka». American Fact Finder. Oficina del Cens dels Estats Units, 12-01-2010.
# Gorm el Vell

Gorm el Vell (en danès: Gorm den Gamle) fou un cap danès que va arribar a ser rei de Jutlàndia. Va néixer abans de l'any 900 i possiblement va morir en 958. Antigament era considerat, erròniament, com al primer rei de Dinamarca. Aixecà les Pedres de Jelling en memòria de la seva esposa, Thyra Danebod. Fou sepultat a Jelling, al costat de la seva dona Thyra. El va succeir el seu fill, Harald Bluetooth
# Flanc

En un senyal digital, es denomina flanc a la transició del nivell baix a l'alt (flanc de pujada) o del nivell alt al baix (flanc de baixada).
En la figura adjacent es representa un circuit típic de detector de flancs juntament amb el seu cronograma. El seu funcionament és com segueix: Al passar el senyal A de baix a alt, després del retard, t1, propi per la porta NO, la seva sortida, B, commutarà a baix. Però durant aquest retard, ambdues entrades de la porta NO I queden a alt, el que farà que, transcorregut el seu temps de retard, t2, la seva sortida proporcioni un impuls negatiu de durada t1. D'aquesta manera s'indica que en l'entrada A se ha produït un flanc de pujada. Alguns circuits digitals (biestables, comptadors, registre de desplaçament, etc.) posseïxen entrades de sincronisme que s'activen per flancs.

## Referències

* ↑ Berger, Arnold S. Hardware and computer organization : the software perspective. Amsterdam: Elsevier/Newnes, 2005, p. 32. ISBN 1-4237-2357-0.
* ↑ Gómez, Enrique. «Flanco de subida y bajada ¿Qué son?» (en castellà), 31-01-2017. [Consulta: 26 març 2023].
# Maldat sota el sol

Evil under the Sun és una novel·la d'Agatha Christie de la sèrie del detectiu fictici Hercule Poirot, amb un argument similar a la seva anterior Death on the Nile, tornant a temàtiques més clàssiques després d'aparèixer Hitler, Mussolini, els comunistes i les camises negres a Un, dos, corda'm la sabata. Va ser publicada al Regne Unit per Collins Crime Club el juny de 1941.
N'existeixen dues versions cinematogràfiques: Mort sota el sol de 1982, amb Peter Ustinov com a Hercule Poirot i filmada a Mallorca; un capítol de la sèrie Agatha Christie's Poirot de 2001, amb David Suchet en el paper del famós detectiu, en 1999 la BBC va fer una versió radiofònica, i en 2007 un joc per PC.

## Referències

* ↑ Delamater, Jerome; Prigozy, Ruth. Theory and Practice of Classic Detective Fiction (en anglès). Greenwood Publishing Group, 1997, p. 88.
* 1 2 Cawthorne, Nigel. A Brief Guide To Agatha Christie (en anglès). Hachette UK, 2014. ISBN 1472110692.
* ↑ Srinivasan, Archana. 20th Century Writers. Sura Books, 2007, p. 54. ISBN 8174785663.
# Pic Arnau

El Pic Arnau és una formació rocosa i muntanya de 717,2 m alt del límit dels termes comunals de Tarerac i de Trevillac, el primer de la comarca del Conflent, i el segon, de la de la Fenolleda, a la Catalunya del Nord el primer i a Occitània el segon, si bé en una comarca històricament unida a la Catalunya del Nord. És, per tant, un dels límits septentrionals dels Països Catalans.
És és a la zona nord-occidental del terme de Tarerac i a la sud-occidental del de Trevillac, a prop al nord-oest del poble de Tarerac.

## Referències

* ↑ El Pic Arnau en els ortofotomapes de l'IGN
# Estimada Bamako

Estimada Bamako (originalment en castellà, Querida Bamako) és una pel·lícula espanyola de l'any 2007. S'ha doblat al català.

## Sinopsi

Moussa és un jove de Burkina Faso. Viu en el llogaret on va néixer amb els seus pares, la seva família i la seva dona, Fatima, encara que ell prefereix anomenar-la "Bamako", perquè és allí, en la capital de Mali, on la va conèixer, abans de casar-se i tenir al seu bebè, Mamadou. El camp dona el just per a menjar, però aquest precari equilibri s'ha trencat últimament degut a la llarga sequera. Empès per la responsabilitat d'ajudar a la família, i després de demanar l'opinió dels ancians del seu llogaret, en Moussa decideix emigrar a Europa.

## Repartiment

* Gorsy Edú
* Djédjé Apali
* Esther Vallés

## Referències

* ↑ «Estimada Bamako». ésAdir. [Consulta: 12 desembre 2022].
* ↑ «Estimada Bamako». Desdelsofà.cat. [Consulta: 12 desembre 2022].
* ↑ «Estimada Bamako». Festival de Cinema Africà de Tarifa-Tànger.
# South Amboy

South Amboy és una població dels Estats Units a l'estat de Nova Jersey. Segons el cens del 2006 tenia 7.865 habitants.

## Demografia

Segons el cens del 2000, South Amboy tenia 7.913 habitants, 2.967 habitatges, i 2.041 famílies. La densitat de població era de 1.971,1 habitants/km².
Dels 2.967 habitatges en un 32,2% hi vivien nens de menys de 18 anys, en un 48,8% hi vivien parelles casades, en un 14,5% dones solteres, i en un 31,2% no eren unitats familiars. En el 25,9% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,22.
Per edats la població es repartia de la següent manera: un 24,3% tenia menys de 18 anys, un 7,7% entre 18 i 24, un 32,9% entre 25 i 44, un 21,5% de 45 a 60 i un 13,6% 65 anys o més.
L'edat mediana era de 37 anys. Per cada 100 dones de 18 o més anys hi havia 92 homes.
La renda mediana per habitatge era de 50.529 $ i la renda mediana per família de 62.029 $. Els homes tenien una renda mediana de 42.365 $ mentre que les dones 29.737 $. La renda per capita de la població era de 23.598 $. Aproximadament el 6,7% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Amboy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- South Amboy». American Fact Finder. Oficina del Cens dels Estats Units, 12-01-2010.
# Mudug

Mudug (somali: Mudug; àrab: مدق, Muduq) és una regió administrativa (somali: 'gobolka') en el centre de Somàlia. La seva capital és Galcaio. Limita amb Etiòpia, amb les regions somalis de Nugaal i Galguduud, i amb l'oceà Índic.
El Mudug era considerat terra dels majeerteen; va integrar després del 1878 el sultanat d'Hobyo conegut també com a sultanat de Mudug. El 1901 el sultà de Majeerteen va estendre els seus dominis capturant dos poblets del Mudug que eren considerats possessions del sultanat d'Hobyo. Les pressions italianes per la retirada, amb un viatge de Giulio Pestalozza, consol general d'Itàlia a Aden, a la cort de Majeerteen a Baargaal, no va tenir cap resultat positiu.
La regió fou creada pel règim de Siad Barre el 1982. El 1998 la part nord del Mudug va quedar integrada a l'estat autònom de Puntland. El 14 d'agost del 2006 forces del clan sacaad, dirigides per Abdi Quebdiid, que havia estat expulsat de Mogadiscio per la Unió de Corts Islàmiques, van proclamar un estat autònom a Gaalkacyo (incloent aquest districte i Abudwaq), estat que fou anomenat Galmudug (perquè en teoria havia d'incloure les regions de Galguduud i Mudug. Dos dies després la ciutat d'Hobyo va rebutjar el domini de les Corts i es va unir al nou estat, que així va quedar integrat per la major part del Mudug del sud. Les Corts van ocupar Hobyo i Abudwaq el novembre del 2006, però a cap d'any una aliança de forces etíops, de Puntland i d'Abdi Quebdiid, van reprendre el control d'aquestes zones i de la major part de la resta del Mudug.

## Ecologia

La majoria de regió política de Mudug està immersa en l'ecoregió Arbusts i matolls Somalis d'Acacia i Commiphora i una petita faixa costanera està immersa en l'ecoregió Herbassars i matollars d'Hobya.
# Ferriol

«Ferriol» té aquests significats:
* Biografies:
** Ferriol d'Usès, bisbe d'Usès al segle VI
** Tonanci Ferriol (Tonantius Ferreolus), prefecte de les Gàl·lies al segle V
** Lluís Puig i Ferriol (Begur, 1932), jurista català
** Francesc Ferriol i Carreras, arquitecte de Barcelona
** Salvador Raurich i Ferriol (Londres, 1869 - Barcelona, 1945), músic i astrònom català
* Toponímia:
** Cala Ferriol o cala Ferriola, cala del massís del Montgrí al municipi de Torroella de Montgrí
** Illots de Cala Ferriol o illes de la Ferriola, illots del massís del Montgrí al municipi de Torroella de Montgrí
** Era de Ferriol, era abandonada del municipi de Castell de Mur (Pallars Jussà)
** Llau de Ferriol, barranc de Castell de Mur (Pallars Jussà)
** Obac de Ferriol, obaga de Castell de Mur (Pallars Jussà)
** Puig d'en Ferriol, muntanya de Ventalló (Alt Empordà)
** Puig Ferriol, muntanya de Vilallonga de Ter (Ripollès)
** Ferriol (Lladurs), masia del municipi de Lladurs (Solsonès)
** Son Ferriol, capital de foravila, poble dins el municipi de Palma, a MallorcaVegeu també: Col·legi Públic de Son Ferriol
# Malcom

* si cerqueu l'exfutbolista del Barça, vegeu Malcom Filipe Silva de Oliveira
Malcom és una població dels Estats Units a l'estat d'Iowa. Segons el cens del 2000 tenia 352 habitants.

## Demografia

Segons el cens del 2000, Malcom tenia 352 habitants, 144 habitatges, i 102 famílies. La densitat de població era de 222,8 habitants/km².
Dels 144 habitatges en un 28,5% hi vivien nens de menys de 18 anys, en un 64,6% hi vivien parelles casades, en un 5,6% dones solteres, i en un 28,5% no eren unitats familiars. En el 25% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,92.
Per edats la població es repartia de la següent manera: un 21,9% tenia menys de 18 anys, un 8% entre 18 i 24, un 29% entre 25 i 44, un 26,1% de 45 a 60 i un 15,1% 65 anys o més.
L'edat mediana era de 40 anys. Per cada 100 dones de 18 o més anys hi havia 93,7 homes.
La renda mediana per habitatge era de 39.167 $ i la renda mediana per família de 55.417 $. Els homes tenien una renda mediana de 28.194 $ mentre que les dones 19.286 $. La renda per capita de la població era de 17.059 $. Entorn del 8% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Malcom». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Malcom». American Fact Finder. Oficina del Cens dels Estats Units, 12-01-2010.